als_Latn dik_Latn sag_Latn
Përkrah të mëdhenjve Schifano e Mastroianni në seksionin historik, në këtë aktivitet të rëndësishëm të artit figurativ janë të pranishëm edhe 18 artistë shqiptarë, përfaqësues të një vitaliteti të madh e të një fryme moderne.
Veprat e tyre u vlerësuan nga drejtori i Bibliotekës Kombëtare Universitare të Torinos, ku është organizuar bienalja. Ai tha se veprat e artistëve shqiptarë emocionuan dhe përfaqësojnë një urë lidhëse mes realiteteve artistike të të dy vendeve.
Pavioni shqiptar, me kurator piktorin e njohur Alfred Mirashi, i njohur në art Milot, është ngritur edhe me mbështetjen e Ministrisë shqiptare të Kulturës dhe të Muzeut Historik Kombëtar. Drejtori i këtij muzeu, Melsi Labi, ishte i pranishëm në inaugurim dhe shprehu vlerësimin e tij për këtë bashkëpunim artistik, që nuk do të kufizohet vetëm në Torino.
Bienalja, që ka si fill të përbashkët të punëve përdorimin e letrës, një prej materialeve më të rafinuara në art, do të spostohet në pranverë në Tiranë dhe më pas në Romë. Pikërisht kjo karakteristikë shëtitëse i jep asaj mundësinë e njohjes së artit bashkëkohor nga një numër i madh artdashësish. /TCH/
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi.
Ju lutem lexoni rregullat këtu.
als_Latn als_Latn als_Latn als_Latn als_Latn als_Latn